Službeni glasnik Grada Osijeka br. 4 od 29. veljače 2024.

Na temelju članka 35. točke 4. i članka 53. stavka 4. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 19. točke 14. Statuta Grada Osijeka  (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21 i 5/21-pročišćeni tekst) Gradsko vijeće Grada Osijeka na 21. sjednici održanoj 27. veljače 2024., donijelo je 

O D L U K U

[bookmark: _Hlk113957251]o izmjenama i dopuni Odluke o ustrojstvu i 
djelokrugu upravnih tijela Grada Osijeka

Članak 1.

Odluka o ustrojstvu i djelokrugu upravnih tijela Grada Osijeka (Službeni glasnik Grada Osijeka br. 12/17, 10A/18, 23/21 i 18/22) mijenja se i dopunjuje prema odredbama ove odluke.

Članak 2.

	U članku 17. stavku 1. iza riječi: „geodetski poslovi“ brišu se riječi: „i katastar vodova“.
	Iza stavka 1. dodaje se novi stavak 2. koji glasi: 
„Obavljaju se poslovi upravljanja neizgrađenim građevinskim zemljištem i građevinama sa zemljištem nužnim za redovnu uporabu te građevine, a koje se nalaze na području grada Osijeka, te drugi poslovi u skladu s propisima kojima je uređeno upravljanje nekretninama i pokretninama u vlasništvu Republike Hrvatske.“.
Dosadašnji stavci 2. do 7. postaju stavci 3. do 8.
U dosadašnjem stavku 3. koji postaje stavak 4. iza riječi: „uknjižbe“ brišu se zarez i riječi: „provedba urbane komasacije“, a u dosadašnjem stavku 6. koji postaje stavak 7. iza riječi: „administrativne potpore“ brišu se riječi: „komasacijskom povjerenstvu i“.

Članak 3.

U članku 22. stavku 2. riječi: „,u pravilu,“ brišu se. 

Članak 4.

U članku 23. stavak 2. briše se.

Članak 5.

Ova odluka stupa na snagu osmoga dana od dana objave u Službenom glasniku Grada Osijeka. 

Osijek, 27. veljače 2024.

